als_Latn dik_Latn sag_Latn
Vizita e Papa Françeskut mblodhi në Tiranë shqiptarët nga të gjitha trojet, brenda dhe jashtë kufijëve.
Sipas të dhënave nga policia e të dy vendeve mësohet se më shumë se 1500 kosovarë kanë ardhur në Tiranë për këtë vizitë historike.
Zëdhënësi i Vatikanit, At Frederico Lombardi teksa mbajti një konferencë për shtyp ku zbardhi përshtypjet e Papa Franceskut në takimet e tij në Tiranë, u pyet nga gazetarët dhe për njohjen e Kosovës.
Drejtori i Zyrës së Shtypit në Vatikan nuk dha një përgjigje të drejtpërdrejtë për këtë cështje. Ai u mjaftua duke thënë se “Jemi në kuadër të një vizite fetare të Papës në Shqipëri dhe kjo vizitë nuk ka asnjë qëllim për të finalizuar rezultate diplomatike apo politike”,.
Katolikët në Kosovë sipas statistikave zyrtare përbëjnë 2.2 përqind të popullsisë ndërsa 1.5 përqind e tyre janë besimatarë ortodoksë. Vatikani e ka shtyrë njohjen e Kosovës si shtet, ndërsa ka qenë Albin Kurti, lideri i Vetvendosjes i ka kërkuar Vatikanit përmes një letre që ta njoh sa më shpejt Kosovën si shtet. Për arsyen se Vatikani ende nuk e njeh si shtet Kosovën, kryeministri kosovar Hashim Thaci nuk mori pjesë ditën e sotme në këtë vizitë historike në Tiranë.
als_Latn als_Latn als_Latn als_Latn als_Latn